Številka: 6036-180/2025-3350/8

Datum: 25. 8. 2025

**Zadeva: Besedilo javnega razpisa**

Za izvrševanje 47. člena Zakona o izobraževanju odraslih (Uradni list RS, št. 6/18, 189/20 – ZFRO in 16/24 – ZOsn-K) ter v skladu s 50. členom Zakona o javnih financah (Uradni list RS, št. [11/11](http://www.uradni-list.si/1/objava.jsp?sop=2011-01-0449) – uradno prečiščeno besedilo, [14/13 – popr.](http://www.uradni-list.si/1/objava.jsp?sop=2013-21-0433), [101/13](http://www.uradni-list.si/1/objava.jsp?sop=2013-01-3677), [55/15](http://www.uradni-list.si/1/objava.jsp?sop=2015-01-2277) – ZFisP, [96/15](http://www.uradni-list.si/1/objava.jsp?sop=2015-01-3772) – ZIPRS1617, [13/18](http://www.uradni-list.si/1/objava.jsp?sop=2018-01-0544), [195/20](http://www.uradni-list.si/1/objava.jsp?sop=2020-01-3501) – odl. US, [18/23](http://www.uradni-list.si/1/objava.jsp?sop=2023-01-0348) – ZDU-1O, [76/23](http://www.uradni-list.si/1/objava.jsp?sop=2023-01-2386), 24/25 – ZFisP-1 in 39/25), 29. členom Zakon o izvrševanju proračunov Republike Slovenije za leti 2025 in 2026 (Uradni list RS, št. 104/24, 17/25 – ZFO-1E in 32/25 – ZJU-1), 216. in 219. členom Pravilnika o postopkih za izvrševanje proračuna Republike Slovenije (Uradni list RS, št. [50/07](http://www.uradni-list.si/1/objava.jsp?sop=2007-01-2694), [61/08](http://www.uradni-list.si/1/objava.jsp?sop=2008-01-2615), [99/09](http://www.uradni-list.si/1/objava.jsp?sop=2009-01-4372) – ZIPRS1011, [3/13](http://www.uradni-list.si/1/objava.jsp?sop=2013-01-0109), [81/16](http://www.uradni-list.si/1/objava.jsp?sop=2016-01-3446), [11/22](http://www.uradni-list.si/1/objava.jsp?sop=2022-01-0202), [96/22](http://www.uradni-list.si/1/objava.jsp?sop=2022-01-2394), [105/22](http://www.uradni-list.si/1/objava.jsp?sop=2022-01-2603) –ZZNŠPP, [149/22](http://www.uradni-list.si/1/objava.jsp?sop=2022-01-3730), [106/23](http://www.uradni-list.si/1/objava.jsp?sop=2023-01-3058) in 88/24), objavlja Ministrstvo za vzgojo in izobraževanje (v nadaljnjem besedilu: Ministrstvo)

**Javni razpis za sofinanciranje plač zaposlenih organizatorjev izobraževanja odraslih v javnih organizacijah za izobraževanje odraslih in javnih srednjih šolah v letu 2025**

**I. Predmet javnega razpisa**

Predmet javnega razpisa je sofinanciranje plač organizatorjev izobraževanja odraslih v javnih organizacijah za izobraževanje odraslih in javnih srednjih šolah, ki izvajajo izobraževanje odraslih (v nadaljevanju: izvajalci) v letu 2025.

Cilj javnega razpisa je finančna podpora izvajalcem z namenom zagotavljanja sredstev za plače zaposlenih in spremljanje števila udeležencev, števila zaposlenih in spremljanje realizacije števila ur opravljenega izobraževalnega dela.

**II. Okvirna višina razpoložljivih sredstev**

Okvirna višina razpoložljivih sredstev je 580.000,00 EUR.

Sredstva so zagotovljena v proračunu Republike Slovenije za leto 2025 znotraj ukrepa 3350-25-0015 Izvajanje dejavnosti izobraževanja odraslih 2025 – 2028 na proračunski postavki 231824 – Dejavnost izobraževanja odraslih, konto 4133 - Tekoči transferi v javne zavode.

**III. Pogoji za kandidiranje na javnem razpisu**

Na razpis se lahko prijavijo izvajalci, ki izpolnjujejo sledeče pogoje:

* so javni zavod,
* imajo zaposlenega organizatorja izobraževanja odraslih in
* so imeli v šolskem letu 2024/2025 vpisane udeležence izobraževanja odraslih, pri čemer so upoštevani javnoveljavni izobraževalni programi za pridobitev srednješolske izobrazbe, vključno z maturitetnim in poklicnim tečajem, ter javnoveljavni izobraževalni programi za odrasle, po katerih se ne pridobi javnoveljavna izobrazba (jezikovni programi, programi splošnega in državljanskega izobraževanja, programi usposabljanj in programi za dvig ravni pismenosti).

**IV. Način izračuna višine dodeljenih sredstev**

Višina dodeljenih sredstev za sofinanciranje plač organizatorjev izobraževanja odraslih za posameznega izvajalca se določi na naslednji način:

1. Prijavitelj v svoji vlogi navede število realiziranih ur organiziranega izobraževalnega dela v šolskem letu 2024/2025 za udeležence v javnoveljavnih izobraževalnih programih za pridobitev srednješolske izobrazbe, vključno z maturitetnim in poklicnim tečajem, ter javnoveljavnih izobraževalnih programov za odrasle, po katerih se ne pridobi javnoveljavna izobrazba.
**Prijavitelj je pri tem dolžan upoštevati ure javnoveljavnih izobraževalnih programov za odrasle, po katerih se ne pridobi javnoveljavna izobrazba, ki niso financirani iz drugih javnih sredstev**.

Za ure organiziranega izobraževalnega dela za odrasle se štejejo dejansko izvedene ure v programu, ne glede na število vključenih udeležencev.

1. Ministrstvo realizirano število ur ovrednoti s faktorjem, in sicer:
	1. število realiziranih ur pri izobraževalnih programih za pridobitev srednješolske izobrazbe, vključno z maturitetnim in poklicnim tečajem, se pomnoži z 1,4;
	2. število realiziranih ur pri jezikovnih programih se pomnoži z 0,5;
	3. število realiziranih ur pri programih splošnega in državljanskega izobraževanja se pomnoži z 1,8.
2. Ministrstvo določi vrednost ure glede na skupno vsoto ur vseh izvajalcev, ki bodo upravičeni do sofinanciranja, ter razpoložljiva sredstva, določena s tem javnim razpisom.
3. Višina sredstev za posameznega izvajalca se izračuna tako, da se pomnoži število realiziranih ur ovrednotenih s faktorjem z določeno vrednostjo ene ure.

**V. Način in rok prijave na javni razpis**

Izvajalci za prijavo na razpis pošljejo pisno vlogo z vso zahtevano dokumentacijo na naslov: Ministrstvo za vzgojo in izobraževanje, Masarykova 16, 1000 Ljubljana, najkasneje do **26. 9. 2025**. Za pravočasno se šteje vloga, ki bo na dan izteka roka za oddajo označena s **poštnim žigom in poslana priporočeno** ali oddana na dan izteka roka do 12. ure v vložišče Ministrstva. Vloga se odda v zaprti ovojnici z označenim nazivom in naslovom izvajalca ter vidnima oznakama **»Ne odpiraj – Javni razpis za sofinanciranje plač organizatorjev izobraževanja odraslih v letu 2025«** in **»Prijava«.** Priporoča se uporaba vzorca za označitev ovojnice iz razpisne dokumentacije (priloga 1).

Vloge, ki bodo oddane po izteku predpisanega roka ali ne bodo imele predpisanih oznak, bodo pred odpiranjem izločene iz nadaljnjega postopka in s sklepom zavržene. S sklepom bodo zavržene tudi vse vloge, ki ne bodo oddane na predpisanih obrazcih in po pozivu za formalno dopolnitev pravočasno ter ustrezno dopolnjene.

**VI. Odpiranje vlog in rok za obveščanje o izidu javnega razpisa**

V skladu s tretjim odstavkom 222. člena Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16,11/22, 96/22, 105/22 – ZZNŠPP, 149/22, 106/23 in 88/24) odpiranje vlog ne bo javno. Izvajalci bodo o izboru obveščeni pisno v 45 dneh po preteku roka za prijavo.

**VII. Razpisna dokumentacija**

Besedilo javnega razpisa in razpisna dokumentacija sta na voljo na spletni strani ministrstva:

<http://www.mizs.gov.si/si/javne_objave_in_razpisi/javni_razpisi/>. Dodatne informacije glede javnega razpisa lahko dobite pri Mihi Podržaju na telefonski številki 01/400 5458, vsak delovni dan od 10. do 11. ure.

|  |
| --- |
|  dr. Vinko Logaj |
|  Minister |
|  mag. Andrej Sotošek, državni sekretar |
|  po pooblastilu št. 1002-25/2024/7 |
|  z dne 18. 11. 2024 |